b'\n_START_ARTICLE_\nCFM International CFM56\n_START_PARAGRAPH_\nCFM International CFM56 (ameri\xc5\xa1ka voja\xc5\xa1ka oznaka F108) je serija visokoobto\xc4\x8dnih turboventilatorskih reaktivnih motorjev, ki jih proizvaja ameri\xc5\xa1ko-francosko podjetje CFM International (CFMI). Potisk motorjev je od 18 000 do 34 000 funtov (80 do 150 kN). CFMI je 50\xe2\x80\x9350 partnerstvo med SNECMA-o (Francija) in General Electric Aviation (ZDA). Oba proizvajata komponentne in vsak ima svojo sestavljalno linijo. GE izdeluje visokotla\xc4\x8dni kompresor, zgorevalno komoro in visokotla\xc4\x8dno turbino. SNECMA izdeluje ventilator (Fan), transmisijo, izpuh in nizkotla\xc4\x8dno turbino. Nekaj komponent izdeluje tudi italijanski Avio. Motorje sestavljajo GE v ZDA v kraju Evendale, Ohio in SNECMA v Villaroche, Francija. Motorje tr\xc5\xbei podjetje CFMI:_NEWLINE_CFM56 so prvi\xc4\x8d pognali leta 1974  in je kljub omejitvam izvoza postal eden najbolj proizvajanih turboventilatorskih motorjev (turbofan) z ve\xc4\x8d kot 20 000 izdelanimi v \xc5\xa1tirih glavnim razli\xc4\x8dicah ._NEWLINE_Najve\xc4\x8d se uporablja na letalih Boeing 737, kjer je na poznej\xc5\xa1ih razli\xc4\x8dlicah edini motor na voljo, dru\xc5\xbeini letal Airbus A320, lete\xc4\x8dem tankerju KC-135 Stratotanker. Je tudi edini motor na voljo na A340-200/-300._NEWLINE_Ob vstopu v servis je bilo nekaj problemov z ventilatorjem, kar so uspe\xc5\xa1no popravili. Do januarja 2010 so CFM56 motorji zbrali 470 milijonov delovnih ur (pribli\xc5\xbeno 53 000 let delovanja)._NEWLINE_Razvoj novih visokoobto\xc4\x8dnih turboventilatorskih v razredu 10-ton potiska se je za\xc4\x8del v 1960ih. SNECMA, ki je do tedaj gradila ve\xc4\x8dinoma voja\xc5\xa1ke motorje je iskala partnerja za razvoj. Razmi\xc5\xa1ljali so o sodelovanju z Pratt & Whitneyem, Rolls-Royce in GE Aviation. Leta 1971 so Pari\xc5\xa1kem letalskem sejmu objavili partnerstvo z GE Aviation, ki je bilo ugodno za obe strani.'